### Beslutning

Godkendt.

### Sagsfremstilling

## Resume og sagens baggrund

Kommunalbestyrelsen har afsat 12 mio. kr. til ’Få det Fikset’ initiativer. Rammerne for initiativerne blev formidlet i 2019 til de 22 byer over 200 indbyggere. De forskellige byer arbejder via aktionsgrupper med indsatser/initiativer. På mødet forelægges fra [adresse], ansøgning om6 stk. fortovsflag samt trailer, med henblik på beslutning om frigivelse af midler til forslaget. Administrationen har i forhold til forslaget forholdt sig til aktionsgruppens beskrivelse af gennemførsel og de krav som har ligget til grund for ’Få det Fikset’ projektet.

## Indstillinger

Direktøren indstiller at ansøgningen godkendes med en rammebevilling på6 stk. flag kr. 11.994 og trailer kr. 9.386 i alt kr. 21.380

## Behandling

Økonomiudvalget, Kommunalbestyrelsen.

## Sagsfremstilling

Kommunalbestyrelsen har for perioden 2019-2022 afsat en pulje til projekter i lokalsamfundene – ’Få det Fikset’ -puljen. Der er i alt afsat 14 mio. kr. fordelt med to mio. kr. til byer under 200 indbyggere og landdistrikter, og resten til 22 specifikke byer/områder.

Rammerne for anvendelse af puljen er beskrevet i et bilag til budgetaftalen. Hovedpunkterne heri er:
- at puljen skal anvendes til investeringer i anlæg og by-inventar, der enten ikke findes i dag eller som skal ændres/udvides. Og uanset formål skal anvendelsen være rettet mod det offentlige rum,
- at der skal etableres en demokratisk proces i hvert lokalsamfund. Og det enkelte lokalsamfund indstiller projekterne til kommunen med endelig godkendelse i økonomiudvalg og kommunalbestyrelse.

Den konkrete ansøgning fra Sæby lokalområde:

[adresse] har gennem aktivt opsøgende arbejde ved uddeling af spørgeskema til alle i lokalområdet gennemført en analyse af svarene. Efterfølgende har alle beboere været inviteret til borgermøde hvor projekterne blev fremlagt og bragt til afstemning.
Der ønskes indkøbt 6 flag som supplement til eksisterende flagallé (kr. 11.994) samt en trailer (kr. 9.386) til transport og opbevaring af flagene.

*Drift og vedligeholdelse*

Der er anslået udgifter for i alt kr. 550 vedr. trailer, udgiften afholdes af Sæby-Hallenslev Beboerforening.

*Administrationens bem**æ**rkninger*

Projektet opfylder de rammer for anvendelse af puljen, der er skitseret i bilag til budgetaftalen.

Der er dialog mellem administrationen og ansøger om den praktiske gennemførelse.

## Økonomiske konsekvenser

Sæby lokalområdes samledes andel af puljen til Lokalsamfundenes ”Få det Fikset” projekter er 250.000 kr. De samlede omkostninger til denne ansøgning er estimeret til kr. 21.380. Når projektet er gennemført og de endelige omkostninger er kendt, vil en eventuel uforbrugt del af rammen til projektet, kunne tilgå de øvrige ”Få det Fikset” projekter i Sæby

[adresse] bemærkninger er indarbejdet i sagen.

### Sagens forløb

23-08-2023 Økonomiudvalget
Anbefales.